Videomateriale frigivet i håb om at finde gerningsmænd.

Nordjyllands Politi søger personer, der kan hjælpe dem med at fastslå identiteten på to personer, der den 30. maj overfaldt en 18-årig på Nytorv i Aalborg. Omkring klokken tre om natten overfaldt de en 18-årig mand med slag og spark, inden de stak af fra gerningsstedet. Overfaldet blev filmet af et overvågningskamera, og det er billeder herfra, der nu bliver frigivet i håbet om, at det kan føre til gerningsmændene. Du kan se videoen øverst i artiklen. Hvis du har oplysninger i sagen, kan du kontakte Nordjyllands Politi på 1-1-4.